Държавен вестник, бр. 99, 2025 г., стр. 25

БРОЙ  99	
Д Ъ Р Ж А В Е Н  В Е С Т Н И К 	
СТР.  25   
Чл. 323с. (1) Съответният орган по чл. 323г, 
ал. 2 в закрито заседание приема решение, 
с което:
1. установява, че не е извършено нарушение 
на Регламент (ЕС) 2022/2065, и прекратява 
производството;
2. установява, че е извършено нарушение на 
Регламент (ЕС) 2022/2065, като налага глоба 
или имуществена санкция и може да прило­
жи мерките по чл. 51, параграф 2, буква „б“
и/или буква „д“ от Регламент (ЕС) 2022/2065.
(2) В случаите по ал. 1, т. 2, когато прило­
жените мерки по чл. 51, параграф 2, буква „б“ 
и/или буква „д“ от Регламент (ЕС) 2022/2065 
не са довели до прекратяване на нарушението 
и последиците от нарушението не са отстране­
ни или то продължава и причинява сериозни 
вреди, които не могат да бъдат избегнати, 
съответният орган по чл. 323г, ал. 2 може с 
решение да приложи мярката по чл. 51, па­
раграф 3, ал. 1, буква „а“ от Регламент (ЕС) 
2022/2065. 
(3) Комисията уведомява проверяваните 
лица и лицето, подало жалбата, за решението 
по ал. 1 или ал. 2.
(4) Решението по ал. 1 се обжалва пред Ад­
министративния съд – София област, по реда 
на Административнопроцесуалния кодекс, 
като обжалването спира изпълнението освен 
в частта на решението, с която е приложена 
мярка по чл. 51, параграф 2, буква „б“ и/или 
буква „д“ от Регламент (ЕС) 2022/2065.
(5) Решението по ал. 2 се обжалва пред 
Административния съд – София област, по 
реда на Административнопроцесуалния ко­
декс, като обжалването не спира изпълнението.
Чл. 323т. (1) В случаите по чл. 51, па­
раграф 3, алинея 1, буква „б“ от Регламент 
(ЕС) 2022/2065 съответният орган по чл. 323г, 
ал. 2 подава искане до Административния 
съд – София област, за временно огранича­
ване на достъпа на получателите до услугата, 
засегната от нарушението, или само когато 
това не е технически осъществимо, до онлайн 
интерфейса на доставчика на посреднически 
услуги, на който се извършва нарушението.
(2) Производството по ал. 1 се провежда 
при спазване на условията и реда по чл. 51, 
параграф 3 от Регламент (ЕС) 2022/2065.
(3) Административният съд – София област, 
се произнася по искането по ал. 1 с опреде­
ление, което подлежи на обжалване.
Чл. 323у. За неуредените в този раздел 
въпроси се прилага Административнопроце­
суалният кодекс.
Раздел II
Отговорност и санкции
Чл. 323ф. (1) На доставчик на посреднически 
услуги, който наруши задължение, предвидено 
в Регламент (ЕС) 2022/2065, се налага глоба в 
размер до 6 на сто от неговия годишен доход 
или имуществена санкция в размер до 6 на 
сто от световния му годишен оборот през 
предходната финансова година.
(2) На доставчик на посреднически услуги 
или на всяко друго лице по чл. 51, параграф 1 
от Регламент (ЕС) 2022/2065, който/което 
не предостави информация или предостави 
неточна, непълна или подвеждаща инфор­
мация, или не коригира неточна, непълна 
или подвеждаща информация, или отказва 
извършване на проверка на място в хода на 
производство за установяване на нарушение 
на Регламент (ЕС) 2022/2065, се налага глоба 
в размер на едно на сто от неговия годишен 
доход или имуществена санкция в размер до 
едно на сто от неговия световен оборот през 
предходната финансова година.
(3) В решението, с което се налага глоба 
или имуществена санкция по ал. 2, се посочва 
срок, в който лицето трябва да изпълни задъл­
жението си за предоставяне на информация 
или за коригиране на неточна, непълна или 
подвеждаща информация, или за оказване 
на съдействие при извършване на проверка 
на място.
(4) На доставчик на посреднически услуги, 
който не изпълни в срока, определен в реше­
нието по ал. 3, задължение за предоставяне на 
информация или за коригиране на неточна, 
непълна или подвеждаща информация, или 
за оказване на съдействие при извършване 
на проверка на място, се налага периодична 
глоба или имуществена санкция в размер до 
5 на сто съответно от дохода или от средно­
дневния световен оборот през предходната 
финансова година на ден, изчислен от датата, 
посочена в решението по ал. 3.
(5) Глобата или имуществената санкция по 
ал. 4 се налага и на доставчик на посредни­
чески услуги, който не изпълни решение на 
съответния орган по чл. 323г, ал. 2 за:
1. прилагане на мярка по чл. 51, параграф 
2, букви „б“ или „д“ или по чл. 51, параграф 
3 от Регламент (ЕС) 2022/2065;